
OBSERVATIO  ANATOMICO  - PATHOLOGICA 

CORDIS  UNIYENTRICULARIS 

E QUO 

UNUS  TANTUM  TRUNCUS  ARTERIOSUS  SURGIT. 


Gorda  univentricularia , e quibus  unus  tantum  arteriosus  communis 
truncus  assurgit,  hucusque  rarissime  solum  observata  sunt. 

Huc  enim  tantum  pertinent  observationes  YV.  DD.  Wilson  '), 
Farre*),  Standerti) * 3 4),  FI  ei  seb  man  n 4),  Mauran  5),  Breschet  6), 
meaque  ipsius  observatio. 

In  hac  autem  scriptione  casum  tantummodo  a nobis  observatum  pu- 
blici iuris  facere  constituimus;  in  oratione  publica  omnes  hucusque 
observatos  casus  comparabimus,  examinique  subiectuii  sumus,  et  quid- 
quid inde  consecutum  sit,  prolaturi. 

i 

DESCRIPTIO  CASUS  OBSERVATI. 

Cor  illud  fuit  vituli  circiter  quatuordecim  dies  nati,  qui  sine  ullo 
morbi  indicio  in  foro  publico  Bonnensi  a lanio  em  tus , paulloque  post, 

i)  Phil.  transact.  1798.  I5*  H*  p.  346.  A descriptiori  of  a very  unusual  formation  of 
the  beart.  Inde  transi,  in  Archiv  jiir  die  Physiologie . Bd.  4.  Fi g-  1 et  2.  ed.  Reil. 

a)  Patbological  researcbes.  Essay  I.  On  Malformations  of  the  human  beart.  Londou 
1804.  Fig.  1.  2.  5. 

a)  Phil.  transact.  i8o5.  P.  II.  p.  228.  Description  of  Malformation  of  the  beart  of 
an  Infant.  Inde  transi,  in  : Iiarless  und  Ritter  ncuem  Journal  fiir  ausUindisclie 
Literatur.  B.  7.  II.  1. 

4)  Leichenoffhungen.  Erlangen  1 8 1 5. 

5)  Philadelph.  Jout'n.  B.XIV.  S.  263. 

6j  Repert.  gen.  d’Anatomie.  etc.  Tom.  II.  S.  12.  Utrumque  casum  Mauran  ii  et  Bre- 
cbetii  allegat  Otto  in  libro  suo  : Lehrbuch  der  pathologischen  Anatomie  des  Men- 
schen  und  der  T/uere.  I.  Bd.  S.  275.  Berlin  i85o.  quorum  libros  ipsos,  uti  etiam 
casum  a Farrio  observatum,  quod  adire  non  licuit,  vehementer  doleo. 

ut  venumiret,  mactatus  est.  Fortefortuna  liuiusce  vituli  cor  et  pulmones 
iu  theatrum  anatomicum  delati  sunt,  quo  factum  est,  ut  in  meas  etiam 
manus  inciderent.  Ad  cordis  Immani  demonstrationes,  quae  non  solum 
in  praeparatis  fieri  solent,  quae  in  spiritu  vini  reservantur,  sed  ad  quas 
quotannis,  sicuti  ad  ceteras  demonstrationes  faciendas,  recentia  hu- 
mani corporis,  vel  si  rei  est  accomodatum,  bestiarum  etiam  praepa- 
rata adhibentur,  valvulas  semilunares  Aortae  et  arteriae  pulmonalis  in 
corde  vitulino,  de  quo  agimus,  sectum  ibam,  ut  valvulae  ibi  aqua 
praeclusae  ostendi  possent.  Quum  in  praeparatione  festinandum  esset, 
et  equidem  augurari  nequirem,  tam  raro  obviam  eamque  malam  cor- 
dis formationem  adesse,  nullo  habito  rei  respectu,  pericardium  aperui, 
ut,  facta  tum  sectione  transversa  per  medios  ventriculos,  recta  via  ad  ar- 
teriosa ostia  et  semilunares  valvulas  cordis  accederem.  Persecta  prae- 
terea, quam  esse  putabam,  arteria  pulmonali,  circiter  digitum  supra 
originem,  (non  enim,  quia  certum  opus  perficiendum  erat,  magnae 
cavitatis  cordis  ventriculorum,  rationem  ullam  habebam)  iam  ad 
ipsius  arteriae  Aortae  dissectionem  transiturus  eram , at  nullam  reperi. 
Tum  primum  cor  accurate  et  assidue  perlustratum  est,  raraque  et  mala 
conformatio  reperta.  Quod  inventum  eo  maiore  gaudio  memet  affecit, 
quum  fors  ita  tulit,  ut  et  in  tempore  acciderit,  et  cor  sic  persectum 
fuerit,  cuius  delineationem  aptissimam,  qualem  usque  adhuc  de  mala 
hacce  conformatione  habeamus,  instituendam  curare  possem.  Huiusmodi 
enim  corda,  uti  iamMekelius  *)  animadverterat,  sectione  tantum  trans- 
versa ventriculorum  aperienda  sunt. 

I.  DESCRIPTIO  CORDIS. 

a.  EXTERNA  FORMA  CORDIS. 

Totum  cor  vitulinum,  de  quo  agitur,  pro  animalis  aetate  eximium 
est,  salisque  adipe  contectum.  Alius  vituli  cor  eiusdemque  aetatis,  quod 
praesto  habeo  comparationis  caussa,  quarta  fere  parte  minus  est,  mi- 
norique  est  oppertum  pinguedine  in  superficie. 


*)  Tabulae  analoraico-pathologicae.  Fasc.  1.  Lips. 


Aeque  externa  cordis  forma  maxime  diversa  est  a formis  norma- 
malium  cordium.  Nam  arteriosa  pars  normalis  cordis  vitulini  figuram 
coni  fere  recti  exliibet,  sic  ut  cordis  apex  in  mediam  eius  lineam  inci- 
dat, acutumque  coni  cacumen  efficiat.  Nostrum  autem  insolite  forma- 
tum cor  quartam  segmenti  partem  magni  coni  efficit,  ut  perspicue  tres 
parietes,  scilicet  una  superior,  altera  lateralis  in  sinistrum  pulmonem 
flexa,  et  tertia  inferior  superficies  dignosci  possint,  et  oblusus  apex 
cordis  extra  lineam  eius  mediam  iaceat,  ad  sinistram  partem  pectoris 
versus;  quo  baecce  cordis  forma  multum  habeat  similitudinis  cum  corde 
humano. 

Superior  paries  huius  male  formali  cordis  concinne  est  convexa; 
desideratur  autem  in  ea  sulcus  longitudinalis,  qui  externum  finem  inter 
dextrum  et  sinistrum  ventriculum  statuit,  et  intrinsecus  septum  ventri- 
culorum declarat.  Super  hac  superficie  dextram  versus  cernitur  magna, 
si  cum  aliis  comparetur,  Auricula  dextra  cum  Vena  cava  superiori. 

Ad  sinistram  Auriculae  dextrae  ingens  truncus  arteriosus,  qui  fere 
recta  sursum  ascendit,  ex  parum  exculto  cono  arterioso  cordis  exit,  et 
2>rimo  obtui  tu  pro  arteria  pulmonali  habetur.  Nullum  autem  exstat 
vestigium  Arteriae  Aortae,  sed  modo  dictus  truncus  primum  Arteriam 
pulmonalem  dextram  et  Arteriam  pulmonalem  sinistram  format,  tum 
in  Aortam  ascendentem  et  Aortam  descendentem  seu  thoracicam  dividitur. 

Ex  Aoi ta  ascendenti  crassus  assurgit  ramus,  qui  ad  cor  recurrit 
et  inter  Auriculam  dextram  et  arteriosum  truncum,  ex  corde  oriundum, 
in  Arteriam  coronariam  cordis  dextram  et  sinistram  dividitur. 

Arteriosi  cordis  paries,  in  latere  ac  sinistrorsum  sita,  paullo  est  de- 
pressior, et  tenui  neque  ad  cordis  usque  apicem  assurgenti  sulco  longi- 
tudinali, in  quo  Ramus  descendens  Arteriae  coronariae  cordis  sinistrae 
decurrit,  conspicua.  Nihilo  tamen  secius  hic  idcirco  divisio  in  duos 
cordis  ventriculos  dignosci  potest,  qualis,  uti  iam  supra  animadversum, 
normali  statu  in  pariete  superiori  locum  habet. 

Inferior  cordis  paries  *)  vix  differt  a statu  normali. 

Quod  ad  cordis  sinus  seu  atria  attinet,  in  externa  parte  fere  nul- 
lum insolitum  statum  cognoscere  licet.  Adest  auricula  dextra  et  sinistra 


*)  Omnes  huiusce  cordis  partes  ex  humano  definimus  , errores  devitaturi. 


utraque  bene  formata;  variaeque  venae  ratione  prorsus  normali  in  atria 
respondentia  incurrunt. 

Ductus  arteriosus  plane  abest;  contra  Aorta  ascendens  in  initio  paul- 
lulum  ad  sacci  formam  dilatata  est. 

Arteriae  bronchiales  originem  normalem  habere  videntur,  quan- 
quam  id  asseverare  non  ausim,  quippe  quae  a lanio  laesae  fuerint,  ubi 
cor  pulmonesque  exsecaret. 

b.  INTERNA  CORDIS  FORMATIO. 

Sectio  cordis  transversa,  de  qua  supra  iam  disseruimus,  quaque  arte- 
riosa cordis  pars  in  segmentum  superius  et  inferius  dividebatur,  hanc  nobis 
insolitam  constitutionem  internae  cordis  configurationis  ob  oculos  ponit. 

Primum  statirn  unam  tantummodo  magnam,  irregularem  et  trian- 
gularem cordis  cavitatem  animadvertimus.  Nullum  adesse  videtur  primo 
adspectu  vestigium  septi  ventriculorum;  abest  cavitas  cordis  dextra  et 
sinistra. 

In  superiori  regione  huiusce  simplicis  cordis  cavitatis  reperirnus: 

i)  Ostium  venosum,  quo  atrium  dextrum  cum  cordis  cavitate  con- 
iungitur.  Id  ostium  eximium  est,  et  valvula  tricuspitali,  sicuti  in  nor- 
mali statu,  praeditum. 

a)  Ad  sinistram  huiusce  ostii  situm  est  ostium  venosum , quo  atrium 
sinistrum  cum  cordis  cavitate  iungitur.  Hoc  autem  ostium  adeo  est  an- 
gustum, ut  nonnisi  extremo  digito  penetrare  in  id  liceat,  et  una  sim- 
plici tantum  valvula  instructum  est. 

5)  Super  venosis  ostiis  in  basi  arteriosi  coni  invenitur  unum  tantum 
ostium  arteriosum.  Istud  ostium  tribus  praeditum  est  valvulis  semilu- 
naribus, ducitque  nonnisi  ad  magnum  arteriosum  cordis  truncum. 

4)  Ostium  arteriosum  et  venosum  dextri  lateris,  semilunari  decur- 
renti lato  annulo  musculari  separata  sunt,  qui  cordis  cavitatem  ni- 
mium quantum  angustat. 

5)  Similis,  multo  tamen  angustior,  annulus  separat  quoque  utraque 
venosa  ostia,  ubi  ipsa  cavitas  angustissima  comparet.  At  vero  iste  annulus 
muscularis , plane  orbicularis  decurrit,  sic  ut  verum  ostium  oriatur.  In 
superiori  anuuli  ambitu  quiescit  seu  insidet  septum  atriorum  vel  potius 


valvula  foraminis  ovalis,  (le  qua  mox  locuturi  sumus,  et  annui us  ipse 
pro  septo  ventriculorum  penitus  perrupto  habendus  est. 

6)  Hac  quidem  ratione  apparet,  etiam  ventriculum  sinistrum  ad- 
esse, licet  infinite  parvum,  ut  vix  extremus  digitus  in  ipso  locum  ha- 
beat, qui  cum  multo  maiori  ventriculo  dextro,  nulla  pariete  interme- 
dia, nonnisi  annulari  supra  descripto  foramine  discretus  seu  potius 
significatus,  continuus  iungitur. 

7)  Substantia  cordis  aequo  fere  modo  exculta  est,  nisi  quod  uno 
in  loco,  scilicet  ab  inferiore  et  laterali  pariete  nimis  introrsum  sese 
explicat  itaque  ingentem  protuberantiam  mamillarem  in  ventriculo  ef- 
fingit. Ibidem  plures  musculi  papillares  ex  fundo  dextri  cordis  ventri- 
culi assurgunt,  qui  filamentis  tendineis  cum  valvula  tricuspitali  iuncta 
erant.  Valvulae  contra,  quae  in  ostio  venoso  sinistri  lateris  locum  ha- 
bet, nulla  cum  musculo  papillari  est  coniunctio. 

Ad  postremum,  ubi  ad  cordis  atria  perventum  est,  dextrum  atrium 
magnitudine  sua  prae  sinistro  excellere  videmus,  quod,  ubi  respondenti 
tam  parum  exculto  sinistro  cordis  ventriculo  insidet,  maxime  coarcta- 
tum  est. 

I trumque  atrium  magno  foramine  ovali,  quod  valvula  foraminis 
ovalis  aeque  insigniter  exculta  cingitur  inter  se  osliisque  suis  venosis 
cum  cordis  ventriculis  ratione  prorsus  normali  communicant. 

II.  DESCRIPTIO  PULMONUM. 

Pulmones  vituli  subcaerulea  specie,  substantiae  soliditate  et  insigni 
gravitate  excellebant.  Inter  pleuram  pulmonalem  et  pulmones  ingens 
erat  stiatum  galatinosae  cinereae  substantiae,  quae  pulmonum  colorem 
illum  peculiarem  efficiebat.  Praeterea  nihil  observatum  est,  quod  a 
normali  statu  discreparet. 


EXPLICATIO  'FIGURARUM. 

5'g-  u 

Exhibet  configurationem  externam  cordis. 

a. .  Paries  seu  superfiqies  superior  cordis. 

b.  Paries  lateralis. 

c.  Sulcus  longitudinalis  anterior  et  ramus  descendens  arteriae  coronariae  cordis  sinistrae 

(I.  Auricula  dextra.  , 

c.  Auricula  sinistra. 

J\  Apex  cordis. 

g.  Truncus  arteriosus  communis. 

h.  Arteria  pulmonalis  dextra. 

i.  Arteria  pulmonalis  sinistra. 

Jx.  Aorta  thoracica  seu  descendens. 

/.  Aorta  ascendens. 

m.  Arteria  coronaria  cordis  communis. 

n.  Aspera  arteria. 

o.  Pulmones. 

Fig.  II.  et  Fig.  III. 

Sectio  transversa  cordis;  e qua  configuratio  cordis  interna  perspicitur. 

Fig.  II.  Segmentum  superius. 

Fig.  III.  Segmentum  inferius. 

Literae  in  utraque  eandem  habent  vim. 

I.  Paries  superior  cordis. 

II.  Pai  'ies  lateralis. 

III.  Pa  ries  inferior. 

IV.  Conus  arteriosus. 

A.  Ostium  venosum  dextri  lateris. 

' 1 1 

B.  Ostium  venosum  sinistri  lateris. 

C.  Ostium  arteriosum. 

D.  8.  Annulus  muscularis  dissectus  inter  ostia  venosa. 

a.  a.  a.  a.  ax.  a'1.  «3.  Cavitas  triangularis  communis  partis  arteriosae  cordis. 
a[.  Angulus  superior. 

a*.  Angulus  externus. 
rt3.  Angulus  internus. 

b.  Gyrus  seu  annulus  muscularis  semilunaris  inter  Ostium  arteriosum  et  venosum 
dextri  lateris. 

c.  Processus  mamillaris  parietis  lateralis, 
i.  i.  i.  r.  Musculi  papillares. 

■2.  2.  2.  2.  Filamenta  tendinea  musculorum  papillarium. 

3.  5.  3.  Valvula  tricuspitalis  ostii  venosi  dextri  lateris. 

4-  Valvula  simplex  ostii  venosi  sinistri  lateris. 

5.  5.  Valvulae  semilunares  ostii  arteriosi. 

6.  6.  Lumen  trunci  arteriosi  communis  cordis. 

7.8.D.  Annulus  muscularis  dissectus  inter  ostia  venosa  seu  septum  ventriculorum 
imperfectum  s.  perforatum. 


